সাভার মডেল থানার ওসি মহসিনুল কাদির জানান, গাজীপুরের কোনাবাড়ি থেকে ঢাকামুখী শাহ সিমেন্টের নির্মাণ কাজে ব্যবহৃত রেডিমিক্স এর লরি ঢাকা-আরিচা মহাসড়কের রাজফুলবাড়িয়ার অদুরে নিয়ন্ত্রণ হারিয়ে খাদে পড়ে যায়। এসময় গাড়ির চালক ও তার সহকারী গুরুতর জখম হয়। তাদের আশঙ্কাজনক অবস্থায় উদ্ধার করে সাভারের এনাম মেডিক্যাল কলেজ হাসপাতালে নিয়ে আসলে কর্তব্যরত চিকিৎসক চালক সফিউলকে মৃত বলে ঘোষণা করেন। নিহতের মরদেহ উদ্ধার করে ময়নাতদন্তের জন্য ঢাকা মেডিক্যাল কলেজ হাসপাতালে এবং আশঙ্কাজনক অবস্থায় চালকের সহকারী বাদশা মিয়াকে (২৮) রাজধানীর পঙ্গু হাসপাতালে পাঠানো হয়েছে বলে জানিয়েছেন তিনি।